BH กวาดกำไร Q3 โต 4 เท่าตัว แตะ 1.5 พันล้าน รับรายได้ผู้ป่วยไทย-ต่างชาติพุ่ง
BH อวดกำไรไตรมาส 3/65 โต 4 เท่าตัว แตะ 1,501.34 ล้านบาท จากงวดเดียวกันของปีก่อน 295.98 ล้านบาท รับรายได้กลุ่มผู้ป่วยไทย และผู้ป่วยต่างชาติเพิ่มขึ้น ดันงวด 9 เดือนแรกโต 462% แตะ 603.58 ล้านบาท 
BH อวดกำไรไตรมาส 3/65 โต 4 เท่าตัว แตะ 1,501.34 ล้านบาท จากงวดเดียวกันของปีก่อน 295.98 ล้านบาท รับรายได้กลุ่มผู้ป่วยไทย และผู้ป่วยต่างชาติเพิ่มขึ้น ดันงวด 9 เดือนแรกโต 462% แตะ 603.58 ล้านบาท
10 พ.ย. 2565

บริษัท โรงพยาบาลบำรุงราษฎร์ จำกัด (มหาชน) หรือ BH รายงานผลการดำเนินไตรมาส 3/65 และงวด 9 เดือนปี 65 มีกำไรสุทธิเติบโตแข็งแกร่ง ดังนี้

สำหรับผลการดำเนินงานไตรมาส 3/2565 บริษัทมีกำไรสุทธิอยู่ที่ 1,501 ล้านบาท เพิ่มขึ้น 407% จากงวดเดียวกันของปีก่อน 296 ล้านบาท เป็นผลมาจากรายได้กิจการโรงพยาบาล 5,673 ล้านบาท เพิ่มขึ้น 95.6% จากงวดเดียวกันของปีก่อน 2,900 ล้านบาท โดยหลักเป็นผลจากการเพิ่มขึ้นของรายได้จากกลุ่มผู้ป่วยต่างชาติและผู้ป่วยชาวไทย อีกทั้งรายได้รวม 5,740 ล้านบาท เพิ่มขึ้น 92.1% จากงวดเดียวกันของปีก่อน 2,989 ล้านบาท
รวมถึงผลการเพิ่มขึ้นของรายได้และการควบคุมต้นทุนได้อย่างต่อเนื่อง ส่งผลให้กำไรก่อนหักดอกเบี้ย ภาษีค่าเสื่อม ราคาและค่าตัดจำหน่าย (EBITDA) อยู่ที่ 2,090 ล้านบาท เพิ่มขึ้น 219.8% จากงวดเดียวกันของปีก่อน 654 ล้านบาท